
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 15ης Δεκεμβρίου 2011
Στην Αθήνα σήμερα, 15 Δεκεμβρίου 2011, ημέρα Πέμπτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης.
Απόντες: ο Δήμαρχος Θεσσαλονίκης Μπουτάρης Ιωάννης και οι Δημοτικοί Σύμβουλοι Καλογερόπουλος Δημήτριος Αιγάλεω, Τζόκας Σπυρίδων Καισαριανής.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 173η
ΘΕΜΑ: 
Λήψη απόφασης για τη διοργάνωση του Συνεδρίου της ΚΕΔΕ.

Το Διοικητικό Συμβούλιο της ΚΕΔΕ αφού άκουσε εισήγηση από τον Πρόεδρό του, κ. Κώστα Ασκούνη, Δήμαρχο Καλλιθέας, για την ανάγκη διεξαγωγής Συνεδρίου της ΚΕΔΕ, τον Ιανουάριο του 2012, με σκοπό τη συζήτηση όλων των οικονομικών, θεσμικών, κοινωνικών και αναπτυξιακών θεμάτων που αντιμετωπίζει η Τοπική Αυτοδιοίκηση μετά την εφαρμογή του προγράμματος «ΚΑΛΛΙΚΡΑΤΗΣ», σε συνδυασμό με τη δυσχερή οικονομική κατάσταση της χώρας και το ρόλο που θα παίξει η Αυτοδιοίκηση ως θεσμός ανάπτυξης και διατήρησης της κοινωνικής συνοχής, στην ενίσχυση των τοπικών κοινωνιών,

ύστερα από διαλογική συζήτηση

Αποφασίζει ομόφωνα

Εγκρίνει την πρόταση του Προέδρου του, κ. Κώστα Ασκούνη, για τη διεξαγωγή Συνεδρίου της ΚΕΔΕ, τον Ιανουάριο του 2012 που θα πραγματοποιηθεί σε ηπειρωτική περιοχή της χώρας, η οποία θα πληροί τις απαραίτητες προϋποθέσεις (συνεδριακό κέντρο και ξενοδοχειακά συγκροτήματα).
Εξουσιοδοτεί το Προεδρείο του Δ.Σ. όπως συγκροτήσει Οργανωτική Επιτροπή Συνεδρίου, ώστε να προβεί στις απαραίτητες ενέργειες για τη διεξαγωγή του.
Η αρμόδια υπηρεσία της ΚΕΔΕ, σε επόμενη συνεδρίαση του Διοικητικού της Συμβουλίου, θα παρουσιάσει τον προϋπολογισμό του Συνεδρίου.
..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

